КамАЗ-43118

**КамАЗ-43118** — грузавы аўтамабіль падвышанай праходнасці. Вырабляецца Камскім аўтамабільным заводам з 1995 года.

Гэта трэці па распаўсюджанасці грузавы аўтамабіль у Расіі: станам на 1.01.2024 года зарэгістравана  гэтай мадэлі.

## Гісторыя 
Першапачаткова быў створаны для Міністэрства надзвычайных сітуацый Расійскай Федэрацыі і расійскіх міратворчых сіл пад эгідай ААН.

Агулам з 1996 па 2016 год было выпушчана 62 493 аўтамабілі, з якіх 39 083 адзінкі ў перыяд 2011—2016 гг.

Цяпер гэта адна з самых папулярных мадэляў у Расіі: у 2017—2020 гады КамАЗ-43118 быў самым прадаваным грузавіком у гэтай краіне. Пасля зыходу кампаній з Расіі і спынення паставак кампанентаў з-за санкцый, завод засяродзіўся на выпуску аўтамабіляў з рухавікамі КамАЗ-740, каробкамі перадач КамАЗ-154, паліўнай апаратурай АЗПІ і іншымі камплектуючымі расійскай вытворчасці. У кастрычніку аднавілі вытворчасць машын з газавым рухавіком КамАЗ-820.

У 2022 годзе КамАЗ-43118 зноў заняў першае месца па продажах, а доля мадэлі на расійскім рынку па выніках года дасягнула 10,04%, *КАМАЗ-Інжынірынг* (Какшэтаў, Казахстан), *UzAutoTrailer* (Самарканд, Узбекістан).

З 2013 па 2022 год зборка машын для продажы ў краінах Еўрасаюза вялася кампаніяй *Autobagi* (Рокішкіс, Літва). З Расіі ў Літву пастаўляліся ўсе дэталі, акрамя рухавікоў. Маторы *Cummins* экалагічнага класа Еўра-5 (з 2016 года — Еўра-6) прывозілі з Вялікабрытаніі.

## Агляд 
**КамАЗ-43118** — трохвосевы паўнапрывадны грузавы аўтамабіль. Створаны як мадыфікацыя з павышанай да 10 т грузападымальнасцю, падоўжанай колавай базай і павялічанай грузавой платформай. Мае бартавы кузаў, які можа быць з тэнтам ці без яго. Для павелічэння даўжыні грузавой пляцоўкі запасное кола размешчана не за кабінай, а на задняй навісі пад рамай. Таксама даступны ў выглядзе шасі для спецыяльнай тэхнікі. Дапушчальная маса — 22,5 т, пры гэтым дапушчальная вага надбудовы з грузам не павінна перавышаць 13,75 т.

Кабіна — трохмесная, са спальным месцам або без яго. Размешчана над рухавіком, адкідваецца наперад. Для некаторых мадэляў аўтакранаў выпускаецца ў варыянце з нізкім дахам, як на старых мадэлях. Для вайсковых заказаў можа быць з круглымі фарамі.

thumb|left|КамАЗ-43118 з абноўленай кабінай
З 2010 года грузавік выпускаецца з рэстайлінгавай кабінай, якая мае новую маску і бампер з прастакутнымі фарамі з габарытнымі ліхтарамі і паказальнікамі паваротаў у агульным блоку. Абноўленыя кабіны маюць суцэльнае ветравое шкло і тры шчоткі шклоачышчальніка. Змяніліся люстэркі: з абодвух бакоў з’явілася па адным дадатковым сферычным люстэрку, а справа дадаліся бардзюрнае і «падкатнае» люстэркі. У салоне абноўлена прыборная панэль, устаноўлены новыя сядзенні. У залежнасці ад камплектацыі, крэсла кіроўцы можа мець спружынную або пнеўматычную падвеску. Таксама было мадэрнізавана мацаванне кабіны (ужыта чатырохкропкавая пнеўматычная падвеска).

У залежнасці ад умоў эксплуатацыі грузавік можа камплектавацца паліўным бакам аб’ёмам 170 л, 350 л, альбо двума бакамі 210+210 л ці 350+210 л.

### Рухавікі 
Аўтамабіль можа абсталёўвацца дызельнымі рухавікамі з турбанаддзіманнем і прамежкавым астуджэннем наддзіманага паветра: васьміцыліндравым V-падобным рухавіком КамАЗ-740 або шасціцыліндравым радным *Cummins ISB6.7*.

Таксама прапануюцца два варыянты газавых рухавікоў сямейства КамАЗ-820. На такіх машынах адсутнічае сістэма нейтралізацыі адпрацаваўшых газаў з вадкім рэагентам, замест гэтага ўжыты больш просты глушыцель нейтралізатар з двухкампанентным фільтрам. Аўтамабілі на сціснутым прыродным газе маюць тры касеты з 16 газавых балонаў (9 балонаў па 80 л за кабінай, 4 балоны па 100 л з левага боку рамы і 3 балоны па 100 л справа). Агульная ўмяшчальнасць — 284 м³ газа. Заяўлены вытворцам запас ходу складае да 550 км у гарадскім цыкле і да 750 км у загарадным. Мадыфікацыі на звадкаваным прыродным газе абсталяваныя адным крыягенным бакам ёмістасцю 450 літраў, які забяспечвае захоўванне 192 кг ЗПГ і прабег да 600 км у горадзе і да 810 км на шашы.

### Трансмісія 
Колавая формула — 6х6. Прывад — пастаянны поўны. Трансмісія рэалізавана на базе механічнай каробкі перадач і раздатачнай каробкі.

У залежнасці ад камплектацыі на аўтамабіль можа ўсталёўвацца механічная 10-ступеньчатая КамАЗ-154, 9- або 16-ступеньчатая каробка перадач *ZF*. Каробкі перадач мадэляў КамАЗ-144, КамАЗ-142 таксама прадугледжаны для гэтага шасі, але агрэгатуюцца з менш магутнымі рухавікамі нізкіх экалагічных класаў для спецыфічных экспартных рынкаў.

Раздатачная каробка — з двухступеньчатым рэдуктарам і блакіраваным міжвосевым дыферэнцыялам планетарнага тыпу, які размяркоўвае круцільны момант паміж стала ўключаным пярэднім мостам і мастамі задняй цялежкі ў адносінах 1:2. Кіраванне раздатачнай каробкай дыстанцыйнае, з электрапнеўматычным прывадам пераключэння перадач. Прывад механізма блакіроўкі дыферэнцыяла — пнеўматычны, з дыстанцыйным кіраваннем.

Аўтамабіль мае чатыры карданныя валы: прамежкавы, прывада пярэдняга моста, прывада сярэдняга моста і прывада задняга моста. Круцільны момант ад каробкі перадач пры дапамозе карданнай перадачы паступае на раздатачную каробку, далей ідуць карданныя валы на пярэдні і заднія вядучыя масты, сярэдні мост прахадны. Вядучыя масты двухступеньчатыя, з планетарнымі колавымі рэдуктарамі, прадугледжаны міжвосевыя і міжколавыя блакіроўкі. Пярэдні мост мае шарніры роўных вуглавых хуткасцяў дыскавага тыпу «Tracta». Галоўная перадача вядучых мастоў — падвойная, з бартавымі рэдуктарамі: пара канічных шасцерняў са спіральным зубам і пара цыліндрычных касазубых шасцерняў. Перадатачны лік галоўнай пары ў залежнасці ад рухавіка роўны 5,94, 6,53 або 7,22.

### Хадавая частка 
Аўтамабіль прапануецца ў чатырох варыянтах даўжыні колавай базы: 3690 мм, 4100 мм, 4400 мм або 4600 мм. Адлегласць паміж восямі задняй цялежкі — 1320 мм. Стабілізатары папярочнай устойлівасці маюцца і спераду, і ззаду.

Пярэдняя падвеска — на паўэліптычных рысорах з амартызатарамі, заднія канцы рысор слізгальныя. Задняя падвеска — балансірная з рэактыўнымі штангамі, таксама на паўэліптычных рысорах.

Рулявы механізм — шруба з шарыкавай гайкай, якая знаходзіцца ў зачапленні з зубчастым сектарам вала сошкі. Ёсць гідраўзмацняльнік руля.

Рабочая тармазная сістэма мае барабанныя тармазныя механізмы, дыяметр барабана 400 мм, шырыня накладак 140 мм, распусканне — кулачковае. Прывад пнеўматычны, двухконтурны, задняя цялежка мае спружынныя энергаакумулятары. Усталёўваецца ABS. Стаяначны тормаз пнеўматычны, на тармазы цялежкі ад спружынных энергаакумулятараў, запасны тормаз сумешчаны са стаяначным. Дапаможны тормаз рэалізаваны як маторны запавольнік з пнеўматычным прывадам. Прывад тармазоў прычэпа камбінаваны (двух- і аднаправодны).

На ўсе колы ўсталявана сістэма рэгулявання ціску паветра ў шынах. Машына прызначана для працы ў цяжкіх умовах, таму шыны памерам 425/85 R21 маюць камеры.

## Тэхнічныя характарыстыкі 
## Мадыфікацыі 
thumb|Седлавы цягач КамАЗ-44108
thumb|Самазвал КамАЗ-45141
* **КамАЗ-44108** — седлавы цягач.
* **КамАЗ-45141** — самазвал.
* **КамАЗ-4355** — бартавы аўтамабіль капотнай кампаноўкі.

## Спецыяльныя машыны на шасі КамАЗ-43118 
На базе шасі КамАЗ-43118 вырабляюцца аўтамабілі з кран-маніпулятарнай устаноўкай, аўтакраны, тэхніка для нафтагазаздабыўной галіны, ёмістна-наліўная тэхніка, аўтамайстэрні і іншыя спецыяльныя машыны.

* **АВС-40** — вадамёт. Распрацаваны КБ «Пожспецмаш» (Прылукы, Украіна). 6 адзінак былі закуплены МУС Украіны ў 2012 годзе. Некалькі машын ужываліся супраць удзельнікаў Еўрамайдана ў лютым 2014 года.

* **Khalifa-1 GHY-02** — суданская самаходная артылерыйская ўстаноўка. Канструктыўна ўяўляе сабой 122-мм гаўбіцу Д-30 усталяваную на шасі грузавіка КамАЗ-43118. Распрацавана дзяржаўным прадпрыемствам '**. Упершыню была прадстаўлена ў 2013 годзе. Разлік складаецца з пяці чалавек. Экіпаж месціцца ў браніраванай падвойнай чатырохдзвернай кабіне, якая забяспечвае абарону ад агню стралковай зброі і аскепкаў артылерыйскіх снарадаў. Ззаду ўсталявана паваротная платформа з гаўбіцай. Пры разгортванні на зямлю апускаюць заднюю апорную пліту і дамкраты, што забяспечвае ўстойлівасць пры стральбе. У боекамплект машыны ўваходзяць 45 стрэлаў.
* **«Скорпіон» СБА-62** — расійскі браніраваны аўтамабіль. Мае браніраваную кабіну (5 клас абароны) і схаваны пад тэнтам браніраваны модуль на 18 або 20 пасадачных месцаў (6 клас абароны). Таксама мае браніраваныя паліўныя бакі і акумулятарныя батарэі. Аўтамабіль абаронены ад падрыву гранаты Ф-1 на грунце і паверхні даху.

### Беларускай вытворчасці 
* **EW-25-М1** — экскаватар-планіроўшчык. Вытворца — ТАА СП «Святавіт» (Коханава).
* **АА 7,5** — аэрадромны пажарны аўтамабіль. Вытворца — ТАА «Пажснаб» (Барысаў).
* **АФВ-43118** — вахтавы фургон для перавозкі рабочых брыгад да месца выканання прац. Вытворца — ТАА «НВП Інжынірынг аўто».
* **АФМ-43118 «Любава»** — аўтамабіль-фургон з кузавам майстэрняй. Вытворца — ТАА «НВП Інжынірынг аўто».
* **АФМ-43118 АВМС «Любава»** — аварыйна-аднаўленчая машына сувязі. Аўтамабіль-фургон з кузавам майстэрняй для перавозкі і часовага пражывання дзяжурнай брыгады. Вытворца — ТАА «НВП Інжынірынг аўто».
* **AЦ (АВ) 6,0 (8,0)** — пажарны аўтамабіль. Вытворца — ТАА «Пажснаб» (Барысаў).
* **AЦ 8,0-40** — пажарны аўтамабіль. Вытворца — ТАА «Пажснаб» (Барысаў).
* **ВІПО-32** — гідраўлічны пад’ёмнік з рабочай платформай (аўтавышка). Вышыня пад’ёму — да 32 м. Вытворца — ПП «Машынабудаўнічая кампанія «Віцебскія пад’ёмнікі» (Віцебск).
* **ВІПО-36** — гідраўлічны пад’ёмнік з рабочай платформай (аўтавышка). Вышыня пад’ёму — да 36 м. Вытворца — ПП «Машынабудаўнічая кампанія «Віцебскія пад’ёмнікі» (Віцебск).
* **КС 6425-0001** — аўтамабіль спецыяльны з кузавам-фургонам для перавозкі тэхнічнага персаналу і абсталявання. Вытворца — «МАЗ-Купава» (Мінск).
* **КС 6425-0002** — аўтамабіль спецыяльны з кузавам-фургонам для перавозкі тэхнічнага персаналу і абсталявання. Вытворца — «МАЗ-Купава» (Мінск).
* **М1-43118** — аварыйна-аднаўленчая машына сувязі. Вытворца — ТАА «ЮніСКАФ» (Мінск).
* **МПД-1800** — машына для перасадкі дрэў. Вытворца — «Амкадор-КЭЗ» (Коханава).
* **ПМС-3522'* — гідраўлічны пад’ёмнік (аўтавышка). Вытворца — ААТ «Пінскі завод сродкаў малой механізацыі» (Пінск).

## Выкарыстанне 
### У Арганізацыі Аб’яднаных Нацый 
[thumb|Перадача грузавікоў для Сусветнай харчовай праграмы ААН. [Дэмакратычная Рэспубліка Конга, 2015 год]]
КамАЗ-43118 1995 года прызначаліся для Упраўлення Вярхоўнага камісара ААН па справах бежанцаў.

У 2014—2019 гг. некалькі партый аўтамабіляў былі перададзены ў фонд Сусветнай харчовай праграмы ААН для транспарціроўкі гуманітарнай дапамогі. Пастаўкі ажыццяўляліся ў краіны Афрыкі і Афганістан.

### У спорце 
У 2000—2001 гадах адзін з экіпажаў завадской каманды *«КАМАЗ-ТРИАЛ»'' на аўтамашыне КамАЗ-43118 прымаў удзел у чэмпіянаце краін СНД па аўтатрыяле на грузавых аўтамабілях. Яшчэ два экіпажы каманды выступалі на КамАЗ-4326 і КамАЗ-43114.

## Гл. таксама 
* КамАЗ-43114
* КамАЗ-5350
* КамАЗ-65224

## Літаратура 
*  
*  
*  
*  

## Спасылкі 
* 
* 
* 

Катэгорыя:Грузавыя аўтамабілі паводле алфавіта
43118